Eile õhtul kella kümne kandis põgenes Balti Jaamast vedurijuhtide hoole alt elektrivedur ER-2. Veduri omanik Edelaraudtee pakub leidjatele vaevatasu.    "Meil on väga piinlik; juhid ei järginud elementaarseid veeremitalitamise nõudeid," kurtis Edelaraudtee esindaja. "Kindlasti korvame kõik veduri poolt tehtud kahjud ja loodame, et see kõik  lõppeb inimohvriteta."    Vedur põgenes Lilleküla suunas ning kuigi varsti said otsijad vihje, et ta redutab Pääsküla ja Kivimäe vahel ei õnnestunud vedurit uinutipüssist tabada ning rong peitus pööranguterägastikku.    Täna otsib vedurit piiriväe lennusalga helikopter.    Veduri tabamiseni viiva info eest pakub Edelaraudtee 10000 krooni ning prii aastakaardi kõigile vedudele.    Veduris viibinud inimeste hulk ja saatus on selgitamisel.    Loe ka: Paldiski elektrirongil sõitis vedur vagunite eest minema